En række byrådsmedlemmer lagde sig fladt ned, da de på borgermøde blev præsenteret for alternativ til kommunens planer for Tangkrogen

Annonce

AARHUS: Kampen om Tangkrogen og den bugtnære del af Strandvejen er tilsyneladende aflyst. Kommunens idéer om en kombination af nyt renseanlæg, en udvidelse af Marselisborg Lystbådehavn og en stor udvidelse af Tangkrogen til strandpark og eventområde gennem jordopfyld i bugten har kaldt masser af protester frem. Protesterne gælder udvidelsen af Tangkrogen, der vil koste 400 meter af det strandpromenade-agtige strøg langs Strandvejen.

Det er et fremragende udkast - og det betyder, at det forslag byrådet har ude i forhøring for tiden, selvfølgelig er kasseret. Jan Ravn Christensen, Byrådsmedlem SF

Annonce

Bred opbakning

På et møde mandag aften arrangeret af foreningen "Beskyt Aarhusbugten Nu" præsenterede arkitekt Morten Schmidt et alternativt forslag, der blev så godt modtaget blandt de mange byrådsmedlemmer i panelet, at SFs Jan Ravn Christensen til stort bifald fra de 130-140 fremmødte borgere konkluderede: - Det er et fremragende udkast - og det betyder, at det forslag byrådet har ude i forhøring for tiden, selvfølgelig er kasseret. Det var bredt blandt politikere fra de konservative til Enhedslisten, at der var endog meget stor ros til det alternative forslag. Så stor faktisk, at samtlige politikere i panelet høstede bifald fra tilhørerne. Allerede inden borgermødet havde de konservative udsendt en pressemeddelelse om, at de bakker om det alternative forslag.

Det alternative forslag - uden stort jordopfyld i bugten - men med nyt renseanlæg helt ude på havnen, et grønt parkeringsbælte mellem lystbådehavnen og havneindustrierne, en udvidelse af lystbådehavnen og masser af sandstrande hele vejen fra Strandvejen til renseanlægget. Illustration: Morten Schmidt

Annonce

Mindre Tangkrog - mere strand

Og hvad går det forslag så ud på: Jo, det rykker det nye renseanlæg helt ud i starten af havnen og giver plads til en udvidelse af lystbådehavnen og miljøet omkring den. Det skitserer et grønt p-område med plads til 2.500-3.000 biler på hele strækningen ud, hvor renseanlægget ligger i dag. Og vigtigst for de mange modstandere af kommunens plan: Det alternative forslag indebærer ingen større udvidelser af Tangkrogen - hverken som strandpark eller eventområde. Men det indeholder en idé om strandområder, der svinger sig fra Strandvejen og Tangkrogen, som en slags moler foran lystbådehavnen for til sidst at ende helt derude, hvor renseanlægget foreslås placeret.

Debatten om Tangkrogens fremtid på Hotel Marselis samlede masser af mennesker, der nødigt ser Tangkrogen udviddet gennem jordopfyld i bugten - og som frygter, at kommunen vil bruge Tangkrogen til endnu flere events. Foto: Flemming Krogh

Annonce

Målet er ikke flere events